«ኢትዮጵያውያን ለመከላከያ ያሳዩት ድጋፍ በሀገር ሉዓላዊነት ላይ የማይደራደሩ መሆኑን ያረጋገጠ ነው» – አቶ ብናልፍ አንዷለም  የብልጽግና ፓርቲ ሥራ አስፈጻሚ ኮሚቴ አባልና የፓርቲው ዋና ጽ/ቤት ኃላፊ
አዲስ
አበባ፡- የህወሓት ጁንታ በመከላከያ ሰራዊት ላይ የፈጸመውን ክህደት ተከትሎ ኢትዮጵያውያን ከጫፍ እስከ ጫፍ በነቂስ በመውጣት ለሀገር መከላከያ ሰራዊት ያሳዩት ድጋፍ በሀገር ሉዓላዊነት ላይ የማይደራደሩ መሆኑን ያረጋገጠ መሆኑን የብልጽግና ሥራ አስፈጻሚ አስታወቀ፡፡የብልጽግና
ፓርቲ ሥራ አስፈጻሚ ኮሚቴ ከህዳር 25 እስከ 26/ 2013 ዓ.ም ባካሄደው መደበኛ ስብሰባው በተወያየባቸው አጀንዳዎች እና ባስተላለፋቸው ውሳኔዎች ዙሪያ የፓርቲው ሥራ አስፈጻሚ ኮሚቴ አባልና የብልጽግና ፓርቲ ዋና ጽ/ቤት ኃላፊ አቶ ብናልፍ አንዷለም ትናንት ለጋዜጠኞች በሰጡት መግለጫ፤ የህወሓት ጁንታ በሀገር መከላከያ ሰራዊት የሰሜን እዝ ላይ ድንገተኛ ጥቃት በመሰንዘር የኢትዮጵያን ሉዓላዊነት አደጋ ውስጥ የሚከት የክህደት ተግባር ፈጽሟል ፡፡የቡድኑን
የክህደት ተግባር ተከትሎ መንግሥት ሀገር የማዳንና ህግ የማስከበር ዘመቻ ማካሄዱን ያመለከቱት አቶ ብናልፍ፤ የኢትዮጵያ ህዝብ በመከላከያ ላይ የተፈጸመውን የክህደት ተግባር በነቂስ ወጥቶ ከማውገዝ ጀምሮ ለመከላከያ ሰራዊቱ የተለያዩ ድጋፎች በማድረግ ከጎኑ መቆሙን ያረጋገጠበት መንገድ እጅግ የሚያኮራ ነው ብለዋል፡፡ህዝቡ
ከጫፍ እስከ ጫፍ ያሳየው መነቃነቅ የሀገር ሉዓላዊነትን ለማፍረስ ለሚንቀሳቀሱ ኃይሎች ምንም አይነት ትዕግስት የሌለው መሆኑን ያረጋገጡበት መሆኑን የጠቆሙት አቶ ብናልፍ፤ ህዝቡ ያሳየው አኩሪ ድጋፍ ለመከላከያና ህግ ለማስከበር ለተንቀሳቀሱት ለሌሎች ኃይሎች ትልቅ ስንቅና ትጥቅ የሆነ እንደነበር የፓርቲው ሥራ አስፈጻሚ ኮሚቴ መገምገሙን አብራርተዋል፡፡ከመከላከያ
ጎን በመሆን የጥፋት ቡድኑን ጥቃት በመከላከልና መልሶ በማጥቃት የጥፋት ቡድኑ ውርደትና ሽንፈት እንዲከናነብ ላደረጉ የአማራ ክልል ልዩ ኃይልና ሚሊሻ ፣ ለአፋር ልዩ ኃይል ፤ እንዲሁም መላው የኢትዮጵያ ህዝብ እና የትግራይ ህዝብ ከመከላከያ ጎን በመሆን ላሳየው ድጋፍ ሥራ አስፈጻሚው ያለውን አድናቆት ገልጸዋል፡፡የህወሓት
ጁንታ በአገር መከላከያ ሰራዊት ላይ የፈጸመውን ክህደት ተከትሎ የፌዴራል መንግሥት የወሰደው ህግ የማስከበር እርምጃና ኢትዮጵያውያን ከጫፍ ጫፍ በመነቃነቅ ያሳዩት ድጋፍ በሉዓላዊነታቸው ላይ ለሚመጣ ማንኛውም ጉዳይ መቼም እንደማይደራደሩ ያስመሰከሩበት እንደሆነም አመልክተዋል ፡፡ህግ
የማስከበር ዘመቻው እና ህዝቡ ከጫፍ እስከ ጫፍ በመውጣት ያሳየው መነቃነቅ የሀገሪቷ ሉዓላዊነት እንዲጠበቅ፤ የአገር መከላከያ ሰራዊት አገር ከመፈራረስ እንዲድን፤ ኢትዮጵያዊነትም ጎልቶ እንዲወጣ ማድረግ ችሏል ያሉት አቶ ብናልፍ ፣ ይህ ህግ የማስከበር ዘመቻም ኢትዮጵያዊነት አሸንፎ የወጣበት ዘመቻ ነው ብለዋል፡፡እንደ
አቶ ብናልፍ ማብራሪያ፤ የህግ ማስከበር ሥራውእየተጠናቀቀ ነው፡፡ የጥፋት ቡድኑን የሚያስተባብሩ በህግ የሚፈለጉ አካላትን ከጉድጓድ በማውጣት ለፍርድ እንዲቀርብ የፓርቲያቸው ሥራ አስፈጻሚ ኮሚቴው አቅጣጫ አስቀምጧል፡፡ ከዚህ ጎን ለጎንም በግጭቱ ምክንያት የተፈናቀሉ ዜጎች ወደ ቀዬአቸው እንዲመለሱ እና የተቋረጡ አገልግሎቶች እንዲጀምሩ፣ የወደሙ መሰረተ ልማቶች እንዲገነቡ የሥራ አስፈጻሚው ኮሚቴው አቅጣጫ ማስቀመጡን አመልክተዋል፡፡በየአካባቢው
የሚካሄዱ የልማት፣ የዴሞክራሲ እና የሰላም ሥራዎች ተጠናክረው መቀጠል እንዳለባቸውም ሥራ አስፈፃሚ ኮሚቴው አቅጣጫ ማስቀመጡንም አቶ ብናልፍ ገልፀዋል።ሀገራዊ
እና ዓለምአቀፋዊ ጉዳዮችን በተመለከተም ብሄረ መንግስት እና ሀገረ መንግስት በመገንባት ሂደት ውስጥ ፅንፍ የወጡ አስተሳሰቦች እንደሚስተዋሉ የተመ ለከተው ሥራ አስፈፃሚው፤ ይህንን ለማስተካከል ህዝቡ ፖለቲካዊ ንቃት እንዲኖረው መሰራት እንዳለበት መገምገሙንም አስታውቀዋል።ከዓለም
አቀፋዊ ሁኔታዎች አንፃር በተለይም የኢትዮጵያን ብሄራዊ ጥቅም ከማስጠበቅ አኳያ፣ ከአባይ ፖለቲካ ጋር በተያያዘ የህዳሴ ግድብ እንዳይጠናቀቅ እና የሚፈለገው ደረጃ ላይ እንዳይደርስ የሚከፈቱ ፕሮፖጋንዳዎች ላይ በዝርዝር ውይይት ተደርጎ ግልፅ አቅጣጫ መቀመጡንም ጠቁመዋል።ምርጫን
በተመለከተም የ2013 ምርጫ ሰላማዊ፣ ነፃ፣ ዴሞክራሲያዊ፣ በኢትዮጵያ ህዝብ ዘንድም ሆነ በዓለም አቀፉ ማህበረሰብ ዘንድ ተቀባይነት ያገኘ እንዲሆን አቅጣጫ መቀመጡን አመልክተዋል።የብልጽግና
ፓርቲ የሚጠበቅበትን ሁሉ አሟልቶ በዚህ ሂደት ውስጥ ለማለፍ ዝግጅት ማድረጉንም አስታውቀዋል።የብልጽግና ፓርቲ ምርጫውን ለማሸነፍ ማኒፌስቶ አዘጋጅቶ ወደ ምርጫ ቅስቀሳ የሚገባ መሆኑንም በመግለጫው አብራርተዋል።አዲስ
ዘመን ሕዳር 28/2013 